REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11Broj 06-2/314-19

27. novembar 2019. godine

B e o g r a d

ZAPISNIK

95. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 27. NOVEMBRA 2019. GODINE

Sednica je počela u 12,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Goran Kovačević, Sonja Vlahović, Olivera Pešić, Srbislav Filipović, Milorad Mijatović, Momo Čolaković i Zoltan Pek.

Sednici su prisustvovali zamenici članova Odbora: Tanja Damnjanović Tomašević (zamenik Veroljuba Arsića), Zoran Despotović (zamenik Miljana Damjanovića) i Vladimir Đurić (zamenik Aleksandra Stevanovića)

Sednici nisu prisustvovali članovi Odbora: Dušan Bajatović, Milorad Mirčić, Goran Ćirić, Milan Lapčević i Vojislav Vujić, kao ni njihovi zamenici.

Sednici su prisustvovali predstavnici Ministarstva finansija: Jelena Tanasković, državni sekretar, Slavica Savičić, državni sekretar, Darko Komnenić, v.d. pomoćnik ministra, Dragan Demirović, v.d. pomoćnik ministra, Ljiljana Petrović, šef odseka za porez na imovinu, Biljana Todorović, šef odseka za porez na dobit pravnih lica, Svetlana Kuzmanović Živanović, šef odseka za porez na dohodak građana i sistem doprinosa za socijalno osiguranje, Milena Tadić, šef odseka za takse i naknade, Marijan Blešić, rukovodilac grupe za poreski postupak i poresku administraciju, Olivera Poparić Ružić, viši savetnik i Ljiljana Manojlović, mlađi savetnik. Sednici su prisustvovali i Bojana Stanić, državni sekretar u Ministarstvu za rad i Radan Kostić, direktor Fonda za socijalno osiguranje vojnih osiguranika.

Na predlog predsednika, većinom glasova **(10 glasova za, jedan narodni poslanik nije glasao), Odbor je utvrdio** sledeći

D n e v n i r e d:

- Usvajanje zapisnika sa 92. sednice Odbora;

1. Razmatranje Predloga odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2019. godinu, koji je podnela Vlada (broj 400-2728/19 od 4. novembra 2019. godine);

2. Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada (broj 18-2719/19 od 1. novembra 2019. godine), u načelu;

 3. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (broj 43-2717/19 od 1. novembra 2019. godine), u načelu;

 4. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 43-2716/19 od 1. novembra 2019. godine), u načelu;

 5. Razmatranje Predloga zakona o izmenama i dopunama Zakona o republičkim administrativnim taksama, koji je podnela Vlada (broj 434-2668/19 od 25. oktobra 2019. godine), u načelu;

 6. Razmatranje Predloga zakona o izmenama i dopunama Zakona o porezima na imovinu, koji je podnela Vlada (broj 43-2667/19 od 25. oktobra 2019. godine), u načelu;

 7. Razmatranje Predloga zakona o prestanku važenja Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, koji je podnela Vlada (broj 120-2662/19 od 25. oktobra 2019. godine), u načelu;

 8. Razmatranje Predloga zakona o izmenama i dopunama Zakona o porezu na dobit pravnih lica, koji je podnela Vlada (broj 43-2602/19 od 18. oktobra 2019. godine), u načelu;

 9. Razmatranje Predloga zakona o izmenama i dopunama Zakona o porezima na upotrebu, držanje i nošenje dobara, koji je podnela Vlada (broj 43-2604/19 od 18. oktobra 2019. godine), u načelu;

 10. Razmatranje Izveštaja Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Komisije za kontrolu državne pomoći.

Pre prelaska na rad po utvrđenim tačkama dnevnog reda, većinom glasova **(10 glasova za, jedan narodni poslanik nije glasao), Odbor je, bez primedbi,**  usvojio zapisnik sa 92. sednice Odbora.

Većinom glasova **(10 glasova za, dva narodna poslanika nisu glasala) u**svojen je predlog predsednika Odbora da se, radi efikasnijeg rada Odbora, o tačkama dnevnog reda: 1-9 vodi zajednički načelni i jedinstveni pretres, u skladu sa članom 76. Poslovnika, a da se, potom, o svakoj tački dnevnog reda Odbor posebno izjasni.

**1-9 TAČKA DNEVNOG REDA – objedinjen načelni i jedinstveni pretres**

Državni sekretari Jelena Tanasković i Slavica Savičić obrazložile su predložene akte prema tačkama utvrđenog dnevnog reda. Kao glavne razloge za izmene i dopune ovih akata navode sledeće:

Donošenje odluke o davanju saglasnosti na Odluku o izmenama Finansijskog plana vojnih osiguranika za 2019. godinu predloženo je zbog činjenice da su prihodi budžeta vojnih osiguranika uvećani za 36. 519.000 dinara, i to iz neutrošenih sredstava iz prethodne godine, što je omogućilo da se za isti iznos uvećaju rashodi tako da će, nakon usvojenog rebalansa finansijskog plana, prihodna i rashodna strana budžeta fonda iznositi 5. 436. 519. 000 dinara. Ostvareni višak sredstava usmeren je za nabaku farmaceutskih i zdravstvenih materijala, kao i za određene oblike zdravstvene zaštite vojnih osiguranika.

Predlogom zakona o izmenama i dopunama Zakona o doprinosima za obavezno socijalno smanjuju se stope doprinosa za penzijsko i invalidsko osiguranje koje uplaćuju poslodavci, i to za 0,5 odsto; uvode se nove olakšica za poslodavce - novoosnovana privredna društva koja obavljaju inovacionu delatnost, kao i za poslodavce koji zasnuju radni odnos sa kvalifikovanim novozaposlenim licem; produžen je period primene postojećih olakšica za zapošljavanje novih lica; smanjene su osnovice doprinosa na zaradu lica koja zasnuju radni odnos sa poslodavcem kao novonastanjeni obveznici na teritoriji Republike Srbije i za kojima, kao licima sa posebnim stručnim znanjima, postoji potreba na domaćem tržištu rada; izmenjen je period za obračunavanje prosečne mesečne zarade na republičkom nivou.

Predlogom zakona o izmenama i dopunama Zakona o poreskom postupku i poreskoj administraciji uvodi se efikasnije postupanje poreskih organa, a podnošenjem elektronske prijave na porez poboljšava se elektronska komunikacija između poreskih organa i poreskih obveznika. U cilju suzbijanja sive ekonomije, preciziraju se odredbe kojima se sprečavaju poreski obveznici da skladište ili smeštaju dobra, odnosno obavljaju delatnost u prostorijama van kontrole poreskih organa; preciziraju se odredbe o ispunjenju poreske obaveze u stečaju, kao i slučajevi privremenog oduzimanje PIB-a, uz propisivanje odgovarajućih prekršajnih kazni, u skladu sa izmenama u ovom predlogu zakona.

Predlogom zakona o izmenama i dopunama Zakona o porezu na dohodak građana stvaraju se uslovi za dalju sveobuhvatnu reforma poslovanja i veće fiskalno rasterećenje privrednih subjekata. U tom smislu, predloženo je povećanje neoporezivog iznosa zarade, unapređen je sistem paušalnog oporezivanja prihoda od obavljanja samostalne delatnosti, stimulisano je zapošljavanja uvođenjem novih olakšica za zapošljavanje određenih kategorija lica i produženjem perioda primene postojećih olakšica.

 Predlogom zakona o izmenama i dopunama Zakona o republičkim administrativnim taksama vrši se usaglašavanje ovog zakona sa odredbama Zakona o budžetskom sistemu kojim je propisano da se takse i visina takse mogu određivati samo zakonom ili se tim zakonom može dati pravo organu lokalne vlasti da utvrdi njihovu visinu, a da se samo izuzetno posebnim zakonom može dati pravo korisniku javnih sredstava, koji nije korisnik sredstava budžeta Republike Srbije, da utvrdi visinu takse za javne usluge koje pruža. Pored navedenog, u periodu od poslednjih izmena i dopuna Zakona o republičkim administrativnim taksama donet je određeni broj propisa kojima se propisuju radnje za koje se plaćaju republičke administrativne takse, što je takođe predmet regulisanja ovog predloga zakona. Značajnija novina je da se za sve postupke koji se vode kod javnog beležnika, od 1. januara 2021. godine, neće podnositi poreske prijave već će službena razmena podataka omogućavati efikasniji poreski postupak i brže donošenje rešenja.

Predlogom zakona o prestanku važenja Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava suštinski se ukidaju krizne mere fiskalne konsolidacije koje se odnose na umanjenje plata, odnosno zarada, s obzirom na to da dostignuti nivo finansijske stabilnosti, usled privrednog rasta i značajnih investicionih aktivnosti, omogućava održivo povećanje penzija i plata u javnom sektoru.

 Zakonom o izmenama i dopunama Zakona o porezu na dobit pravnih izvršeno je potrebno usklađivanje sa zahtevima međunarodnih organizacija, a najznačajnije promene odnose se na usaglašavanje sa zakonom kojim se uređuje konverzija stambenih kredita indeksiranih u švajcarskim francima; stvoreni su uslovi za primenu BEPS akcionog plana 13 u vezi sa izveštavanjem o transakcijama između pravnih lica - članova međunarodne grupe povezanih lica; podstiče se ulaganje u investicione fondove osnovane u skladu sa zakonom o alternativnim investicioni fondovi i ukida se dvostruko oporezivanja rezidentnih obveznika koji delatnost obavljaju i u inostranstvu.

Predlogom zakona o izmenama i dopunama Zakona o porezima na upotrebu, držanje i nošenje dobara vrši se usaglašavanje sa zakonom kojim se uređuju oružje i municija, te se sve činjenice od uticaja na oporezivanje vezuju se za registrovanje oružja. Kao podsticaj unapređenju standarda u oblasti zaštite životne sredine i ekološki odgovornijem ponašanju, predloženo je uvođenje poreskog oslobođenja za vozila čiji je jedan od pogona električni (hibridna vozila).

U načelnoj raspravi o predlozima zakona učestvovali su članovi i zamenici članova Odbora Vladimir Đurić, Aleksandra Tomić, Goran Kovačević, kao i Dragan Demirović, predstavnik predlagača zakona.

Vladimir Đurić je zatražio od predstavnika predlagača zakona dodatna objašnjenja koja se odnose na član 18. Predloga zakona o izmenama i dopunama Zakona o porezu na dohodak građana. Ovim članom određuju se kriterijumi koji su od značaja za utvrđivanje ostalih prihoda preduzetnika i oporezivanje tih prihoda. Vladimir Đurić upozorio je na okolnost da je kod preduzetnika, pogotovo u informatičkom sektoru, ovaj član Predloga zakona izazvao mnoge polemike jer, kako navodi, u praktičnoj primeni zakona može doći do neujednačenog postupanja poreskih inspektora prilikom sprovođenja testa samostalnosti.

Predstavnik predlagača zakona odgovorio je da su o izmenama i dopunama tog zakona održane potrebne stručne konsultacije, te da je namera predlagača zakona bila da se propisivanjem jasnih kriterijuma obezbedi potpuna pravna sigurnost u ovoj oblasti. Naglasio je da i Zakon o poreskom postupku i poreskoj administraciji propisuje načelo fakticiteta, kojim je utvrđeno da se poreske činjenice tumače u skladu sa njihovom ekonomskom suštinom. Propisivanjem jasnih kriterijuma zakonom kojim se uređuje porez na dohodak građana suštinski se razrađuje načelo fakticiteta, koje je u našem pravnom sistemu u primeni još od 2003. godine.

Predsednik Odbora dr Aleksandra Tomić pozvala je na nastavak rasprave o ovoj značajnoj temi na sednici Narodne skupštine.

Po završetku diskusije, pristupilo se glasanju o navedenim predlozima akata, u načelu:

1.tačka

Odbor je većinom glasova **(10 glasova za, jedan uzdržan, jedan nije glasao) usvojio**

I Z V E Š T A J

 Odbor je, u skladu sa čl. 155. stav 2. i 193. Poslovnika Narodne skupštine, odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2019. godinu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

2. tačka

Odbor je većinom glasova **(11 glasova za, jedan nije glasao) usvojio**

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o doprinosima za obavezno socijalno osiguranje, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

3.tačka

 Odbor je većinom glasova **(10 glasova za, jedan uzdržan, jedan nije glasao) usvojio**

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o poreskom postupku i poreskoj administraciji, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

4. tačka

Odbor je većinom glasova **(10 glasova za, jedan protiv, jedan nije glasao) usvojio**

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona izmenama i dopunama Zakona o porezu na dohodak građana, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

5. tačka

Odbor je većinom glasova **(10 glasova za, dva nisu glasala) usvojio**

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o republičkim administrativnim taksama, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

6. tačka

Odbor je većinom glasova **(10 glasova za, dva nisu glasala) usvojio**

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezima na imovinu, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

7. tačka

Odbor je većinom glasova **(10 glasova za, dva nisu glasala) usvojio**

IZVEŠTAJ

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o prestanku važenja Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

8. tačka

Odbor je većinom glasova **(10 glasova za, dva nisu glasala) usvojio**

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dobit pravnih lica, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

9. tačka

Odbor je većinom glasova **(10 glasova za, dva nisu glasala) usvojio**

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezima na upotrebu, držanje i nošenje dobara, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**10. TAČKA DNEVNOG REDA: Razmatranje Izveštaja Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Komisije za kontrolu državne pomoći.**

 Predsednik Radne grupe dr Milorad Mijatović pročitao je izveštaj, koji glasi:

IZVEŠTAJ

Radna grupa za utvrđivanje ispunjenosti uslova u postupku predlaganja kandidaga za izbor predsednika i četiri člana Saveta Komisije za kontrolu državne pomoći je, na prvom sastanku održanom 20. novembra 2019. godine, razmotrila prijave podnete na konkurs za izbor organa Komisije za kontrolu državne pomoći i utvrdila koji kandidati ispunjavaju uslov za učešće u daljem postupku izbora.

Konkurs za izbor predsednika i četiri člana Saveta Komisije objavljen je u „Službenom glasniku RS' broj 75/19, dnevnom listu „Politika", na internet stranici Narodne skupštine kao i na internet stranici Komisije za kontrolu državne pomoći, 23. oktobra 2019. godine, sa rokom od 20 dana za podnošenje prijava.

Na konkurs se javilo ukupno sedamnaest kandidata.

1. Radna grupa je, radi provere i utvrđivanja ispunjenosti uslova navedenih ujavnom konkursu, izvršila uvnd u podnete prnjave i prateću dokumentaciju.

Nakon uvida u pristigle prijave kandidata, Radna grupa je konstatovala sledeće:

- Na javni konkurs za izbor organa Komisije pristiglo je ukupno sedamnaest blagovremenih prijava, od kojih dve nisu podnete u skladu sa uslovima određenim javnim konkursom;

* Kandidat Danica Dimitrov ne ispunjava uslov konkursa u smislu potrebnog radnog iskustva. Iz priložene dokumentacije se vidi da je kandidat zvanje diplomiranog ekonomiste stekla 2014. godine. Zakon o kontroli državne pomoći u članu 12. propisuje da je potrebno radno iskustvo u struci, sa diplomom fakulteta, u trajanju od najmanje 7 godina.
* Kandidat Aleksandar Ivanović, ne ispunjava uslove konkursa u pogledu isprava koje je potrebno dostaviti uz prijavu kao dokaz o ispunjenosti uslova navedenih u konkursu. U javnom konkursu je navedeno da se svi potrebni dokazi o ispunjenosti uslova dostavljaju u originalu ili overenoj fotokopiji. Imenovani i pored upozorenja na posledice nedostavljanja potrebnih priloga nije ni u naknadnom roku dostavio potrebnu dokumentaciju.
* Kriterijume i uslove iz Zakona o kontroli državne pomoći i oglašenog javnog konkursa ispunjava 15 kandidata, i to:

1. Bratislav Stanković, dr pravnih nauka

2 .Ana Nikolić, diplomirani pravnik

3. Mirjana Mišković Vukašinović, diplomirani pravnik-master

4. Ljiljana Blagojević, diplomirani pravnik

5. Stanko Bulajić. dr ekonomskih nauka

6. Marko Obradović, diplomirani ekonomista-masger

7. Marko Vidaković, diplomirani ekonomista

8. Dragan Ćurđević, mr ekonomskih nauka

9. Dušica Ćorđević, diplomirani pravnik

10. Vladimir Antonijević, diplomirani pravnik-master

 11. Nataša Kovačević, dr ekonomskih nauka

 12. Marina Joksimović, diplomirani inženjer poljoprivrede

 13. Mitar Drobnjaković, mr ekonomskih nauka

14. Miloje Obradović, dr ekonomskih nauka

15. Boban Stojanović, dr ekonomskih nauka

2. Odluku o datumu i vremenu održavanja razgovora sa kandidatima koji su ispunili uslov da se nađu u daljem postupku izbora doneće Odbor za finansije, republički bucet i kontrolu trošenja javnih sredstava na narednoj sednici Odbora.

Odbor je jednoglasno **(10 glasova za) usvojio Izveštaj Radne grupe.**

**Na predlog predsednika Odbora,** Odbor je jednoglasno **(10 glasova za) odlučio da se razgovor sa kandidatima koji su ispunili uslov da učestvuju u daljem postupku izbora održi 3. decembra 2019. godine, u utorak, u 12 časova.**

 Sednica Odbora je završena u 13,40 časova.

 Sednica je tonski snimana.

 SEKRETAR PREDSEDNIK

 Tijana Ignjatović dr Aleksandra Tomić